Seejuures tuleks meenutada, et suvepealinna tiitli üleandmisele saadeti Rainer Vakra, Nõmme Linnaosa Vanem. Kes kindlasti on tore noormees, võib sügisjooksul ennast lausa pildituks joosta, kuid etiketis võiks kehtida võrdväärsuse printsiip. Kuna Pärnu linnapea Mart Viisitamm ei ole oma haldusüksust linnaosadeks jaganud ja ei saa taolise osakonna juhti saata, siis ilmselt võiks ta sügisel suvepealinna lipu loovutamisele saata ennast esindama kas kantselei juhataja või lipumastide ja -nööride ning linnavara eest vastutava majandusvaldkonna peaspetsialisti.